# ანგარიში

# საჯარო სამართლის იურიდიული პირი ,,აფხაზეთის ქონების განკარგვისა და საწარმოთა მართვის სააგენტოს“ მიერ 2021 წლის III კვარტალში გაწეული მუშაობის შესახებ

# საჯარო სამართლის იურიდიული პირი ,,აფხაზეთის ქონების განკარგვისა და საწარმოთა მართვის სააგენტო“ საანგარიშო პერიოდში განკარგავდა აფხაზეთის ავტონომიური რესპუბლიკის კუთვნილ უძრავ და მოძრავ ქონებას, კერძოდ:

**სსიპ ,,აფხაზეთის ქონების განკარგვისა და საწარმოთა მართვის სააგენტოს“ გადმოეცა:**

**მოძრავი ქონება**

* აფხაზეთის ა/რ ფინანსთა და დარგობრივი სამინისტროს მიერ - ძირითადი საშუალებები საწყისი საბალანსო ღირებულოებით 12 610,89 ლარი, ნარჩენი ღირებულებით 1 048,2 ლარი და მცირეფასიანი ინვენტარი საერთო ღირებულებით 6 863,55 ლარი;
* ავტომანქანა TOYOTA CAMRY, სახ. ნომრით CK624KC, გამოშვების წელის 2008 წ., საწყისი საბალანსო ღირებულებით 14 700,0 ლარი, ნარჩენი ღირებულებით 9 760,0 ლარი.

**უძრავი ქონება**

აფხაზეთის ა/რ ფინანსთა და დარგობრივი სამინისტროს მიერ - ქ. თბილისში, თამარაშვილის ქ. 15ა მდებარე, მე-2 სართულზე 77,60 კვ.მ ფართი საწყისი ღირებულებით 85521,0 ლარი, ნარჩენი ღირებულებით 79534,09 ლარი.

**სხვა სამუშაოები:**

* სააგენტოს ახორციელებდა სახელმწიფოს 100% წილობრივი მონაწილეობით დაფუძნებული საწარმოების მართვას, მათი ხელშეწყობის მიზნით წლიური და კვარტალური ანგარიშების ანალიზისა და, ანალიზის შედეგებიდან გამომდინარე, წინადადებებისა და რეკომენდაციების შემუშავებას საწარმოების მიერ მოთხოვნილი (რეინვესტირებული) თანხის მიზნობრივ გამოყენებაზე;
* შესწავლილ და გაანალიზებულ იქნა საწარმოთა 2021 წლის 6 თვის ფინანსური ანგარიში;
* 2021 წლის 05 ივლისიდან განახლდა მოქალაქეთა მიმოსვლა მდ. ენგურის ხიდსა და საბერიო-წყოუშას გადასასვლელზე. აფხაზეთის ოკუპირებული ტერიტორიიდან გადმოსულ მოქალაქეთა ტესტირებას სამეგრელო-ზემო სვანეთის საზოგადოებრივი ჯანდაცვის წარმომადგენლებთან ერთობლივად აწარმოებს აფხაზეთის ა/რ მთავრობის წილობრივი მონაწილეობით დაფუძნებული (რომლის 100%-იან წილს მართავს სსიპ ,,აფხაზეთის ქონების განკარგვისა და საწარმოთა მართვის სააგენტო“) 2 სამედიცინო დაწესებულება. *შპს ,,აფხაზეთიდან იგპ-თა ზუგდიდის პოლიკლინიკის“* თანამშრომლები მორიგეობენ მდ. ენგურის ხიდთან საქართველოს მიერ კონტროლირებად ტერიტორიაზე. *შპს ,,აფხაზეთიდან იგპ-თა ჯვარის ამბულატორიის“* თანამშრომლები მორიგეობენ საბერიო-წყოუშას გადასასვლელთან;
* ხორციელდებოდა პროგრამა ,,ოკუპირებული აფხაზეთის ტერიტორიაზე განთავსებული სახელმწიფო უძრავი ქონების საკადასტრო აღწერა“, რომელიც მიზნდა ისახავს ოკუპირებული აფხაზეთის ტერიტორიაზე განთავსებული სახელმწიფო უძრავი ქონების შესაბამისი წესით სსიპ ,,საჯარო რეესტრის ეროვნულ სააგენტოში|რეგისტრაციას. პროგრამის ფარგლებში მოძიებულ იქნა რამდენიმე უძრავ ქონებაზე პირველადი სარეგისტრაციო დოკუმენტაცია (ესპლიკაცია, ორთო, ფოტო და სხვ.). ამ ეტაპზე უკვე მოძიებულია 11 უძრავ ქონებაზე პირველადი სარეგისტრაციო დოკუმენტაცია. საჯარო რეესტრში გაგზავნილია 3 ობიექტზე რეგისტრაციის მოთხოვნა, მათ შორისაა აფხაზეთის მთავრობის სახლის ა/რ საკუთრებად რეგისტრაციის მოთხოვნაც;
* აგვისტოში სააგენტომ დაიწყო მე-2 პროგრამის სსიპ ,,აფხაზეთის ქონების განკარგვისა და საწარმოთა მართვის სააგენტოს“ მართვაში არსებული კერძო სამართლის იურიდიული პირების (შპს) მარკეტინგული მომსახურება“ განხორციელება, რაც მოიცავს ციფრული მარკეტინდის დანერგვას და განხორციელებას. ის მიზნად ისახავს აფხაზეთის მთავრობის 100%-იანი წილობრივი მონაწილეობით დაფუძნებული კერძო სამართლის იურიდიული პირების (პოლიკლინიკების) საზოგადოებაში ცნობადობის ამაღლებას, რისთვისაც თითოეული პოლიკლინიკისათვის შეიქმნება სოციალური გვერდი და ლოკაციების მიხედვით მიზნობრივ ჯგუფებს სამედიცინო სერვისებთან და აქციებთან დაკავშირებით მიეწოდებათ შესაბამისი ინფორმაცია, ამასთან სახელმწიფოს ვაქცინაციის პროგრამის ხელშეწყობასთან დაკავშირებით განთავსდება შესაბამისი ინფორმაცია. ასევე გამოყენებული იქნება სხვა მარკეტინგული ტექნოლოგიები.